Музика с лек оттенък или не толкова лек на класическа - Страница 31 - Форум HobbyKafe.com\nНачало Начало форум Музика, концерти, кино, театри, купони\nМузика с лек оттенък или не толкова лек на класическа\nср яну 09, 2019 11:19 am\nМааааму стара, Мерко! Да ти дойде под балкона Непознатият с цигулката и оркестъра и ти да му изокаш от прозореца: "Ай бегай да спиш, бе, принце улав!" Това изобщо не го очаквах! Добре, че съм светска жена и всякакви тънкости на изящния флирт са ми направо втора природа. То твоето не се вмества ни в първа, ни във втора... но нейсе. На твоите години и аз бех така! Със сутрешната поща получавам ново писмо. Човекът е на върха на отчаянието, ти и карамфил даже не си му дала. Приложил е в плика и творба, която някой си Щраус бил писал за една (имам много какво да кажа за нея, ама съм дискретна) Аделина (то аз с първия й братовчед навремето.... с една дума знам го това семейство, не струва!). Снощи отишъл у Щраус и докато човекът спял, му опрял кинжал в гърлото. " Ще си преименуваш баладата на "На Мари" или те коля" - така рекъл. Така че те в ютубата още не знаят, но вече произведението се казва "На Мари".\nЛелее! За едното чудо моят Неизвестен без малко да ръгне Щраус!\nДруго си е като си имаш посветена на теб музика!\nАми пише ми едно другарче "Лека нощ, Мери. " и отговорих с приспивна песен.\nИзненадах се, че я открих. Майка ми я пееше.\nМалко съм разочарована, че изпълнението е на деца, а трябва да е на певица.\nНо пак си я прибрах тук, да ми е под ръка.\nпет яну 11, 2019 1:11 am\nМери, не зная какви си ги вършила, кака, обаче твоят човек ще ме побърка! Оставил ми е пред вратата пакет за тебе, каза, че го е страх лично да ти го предаде, понеже не си била.... ъъъ меко казано... благосклонна. Някакви кучета са го гонили, докато си е изпълнявал серенадата. Утре ти препращам пратката, понеже и аз съм била млада, и аз съм била влюбена, и аз ги подразбирам некои работи. Най-лошото е, че е имал тайна среща с Лалето и косите ми настръхват само като си представя какъв акъл моят кукувец му е дал на твоя Ромео. Мисли за мен като за посредник, нямам вина за развоя на събитията, знаеш, че винаги съм ти била приятелка и такава ще си остана. "Непознатият" пак ноти пробута под прага, каза, че ги бил оросил със сълзите си, но с тях ти пожелава "Лека нощ".\nпет яну 11, 2019 3:31 am\nНе знам, Агенте, ще те побърка ли моят Ромео Неизвестни, но ти мен ще ме побъркаш!\nА сега казваш, сме 2 срещу 1, щом и Лалето се включва.\nБлагодаря за хубавата музика! На германски мога да кажа само Айне клайне нахххт музик, без да си спечеля боя.\nЯ, да те попитам Лалето ослуша ли се дали нещо в пакета не цъка?\nпет яну 11, 2019 10:50 am\n"Mama" - Andre Rieu\nсъб яну 12, 2019 11:51 am\nСред толкова трепетни вълнения, сърцето ми пее!\nсъб яну 12, 2019 1:43 pm\nА! Сети се! Освен за тока, се сети и да си смениш тоалета! Ходът с разходката в зимната гора е право в десятката! Браво, момиче!\nсъб яну 12, 2019 1:53 pm\nМоменталически изпращам по Еконт два тира сняг, за да я има наистина тая романтика!\nМиленски, забравих да дишам, докато гледах клипа!\nсъб яну 12, 2019 6:32 pm\nИ гора си имам 120 дка, в която растат "диваци"-клематиси, но е на цели 7 км.\nРазходката ми е 3 км. - от пъпа на града до гарата и обратно. Изпушвам 1-2 цигари по перона и си спомням претъпканите влакове, всичките разменени sms, уф! - телеграми, като "Чакай в неделя 15 часа пред чешмата", всички посрещания и изпращания, заминавания и завръщания. Винаги успявах за половин секунда да метна багажа и да се покатеря в потеглящия влак. Но пък и се случваха закъснения на влака с по 20 минути.\nДнес се случи, докато се разхождах, да спре влака София-Варна-Бургас. (На Карнобат вагоните за Варна се отделят.)\nАми слязоха 10 роми, отрупани с огромни торби и се качиха 8 роми без торби.\nКрановете на чешмата отдавна са махнати и тръбите затапени. Гаровият ресторант пуст и изтърбушен. Блокът на жепейците празен. Гаровият двоен часовник отдавна е забравил откога е спрял.\nПоне началник гарата, оказа се жена, излезе да посрещне и да изпрати влака.\nА аз съм обожавана от Неизвестен Ромео. Каква любовна история!\nпон яну 14, 2019 1:13 am\nпон яну 14, 2019 8:58 am\nпон яну 14, 2019 9:20 am\nГолямо откритие, Еличке, браво!\nнед яну 27, 2019 12:05 am\nнед яну 27, 2019 9:50 am\nпон яну 28, 2019 1:54 am


16.03.2019 • Здраве • 1892 • 0\nБезплатни прегледи насочени към установяване на проблеми свързани с плоскостъпие при деца до 18-годишна възраст ще се проведат във Враца. За целта е осигурен специален плантограф, който сканира крачетата и дава пълна информация за това дали е правилно развитието им. Прегледът се извършва от специалист-рехабилитатор, който ще разчете резултата и ще предостави пълна информация на родителите. Фирмата инициатор на прегледите е " Хрисимова" ЕООД.\nПрегледите ще се проведат от 25-ти до 28-ми март от 10 до 15 часа в център, намиращ се на ул. „Скакля“ № 4 , до Първа частна болница във Враца. Диагностиката е бърза и безболезнена и за целта не е необходимо направление или предварително записване на час, а всяко дете ще бъде посрещнато от екипа от професионалисти. Компютърното изследване е подходящо за деца след 2-3 годишна възраст..\nПри нужда ще бъдат изписани подходящи стелки. Според специалисти проблемите в стъпалата на децата се задълбочават в последните години. Сред факторите, които провокират усложнения от подобно естество са наднорменото тегло при децата и бързият растеж. Установен проблемът навреме обаче може да бъде решен. На място освен професионална квалификация могат да бъдат поръчани и стелки по индивидуален отпечатък.\nплоскостъпие при деца безплатни прегледи специалист-рехабилитатор


Angel Taylor: На 17 септември очаквайте много огън, ама наистина много | Dama.bg - Любимият сайт на всяка дама\nDama.bg › Свободно време › Интересно › Angel Taylor: На 17 септември очаквайте много огън, ама наистина…\nAngel Taylor: На 17 септември очаквайте много огън, ама наистина много\n2 523 прегледа 4 мин време за прочит 0 споделяния\nТази година 17-ти септември ще бъде специална дата не само за жителите на София, но и са феновете на електронната музика. Армин ван Бюрен пристига с екип от над 50 човека, за да превърне Арена Армеец в една огромна сцена. 50 метровата сцена в АРЕНА АРМЕЕЦ ще е оборудвана с 30 въглерод и пиро машини, 300 светещи устройства, 4 лазера, 2000 шота заря и конфети, а цялото шоу ще се управлява от 8 човека в реално време и в пълен синхрон със сета на Армин ван Бюрен.\nЗаедно с Армин, на сцената ще се качи и певицата Angel Taylor, която отговори на няколко наши любопитни въпроса. Angel взема участие в последния албум на Бюрен, който носи заглавието EMBRACE.\nЗдравей Angel! Идваш в България за пръв път. Как се чувстваш?\n- Много развълнувана! Винаги ми е било мечта да дойда в България, и в Европа, като цяло. Не мога да повярвам, че най-накрая се случва. Надявам се да е толкова красиво, колкото си го представям!\nКакво знаеш за нашата държава?\n- За съжаление, не знам почти нищо, но се надявам, че ще науча толкова, колкото ми позволява времето, което ще прекарам там.\nБила си на турнета с артисти като Adele, Kate Voegele, Gavin DeGraw и Mat Kearney. Какво е усещането да работиш с толкова талантливи и успели хора?\n- Невероятно е. Никога не съм очаквала, че мечтите ми ще се сбъднат, все пак са мечти… Още повече на такава ранна възраст, на каквато бях аз. И сега, когато погледна назад и дори факта, че в момента съм на турне с Армин, тези моменти наистина спират дъха ми.\nРазкажи ни малко повече за съвместната ти работа с Armin Van Buuren? Как започна всичко?\n- Armin е чул трак, по който работих и се свърза с мениджъра ми от Interscope. Попитал го е дали може да работим заедно. Аз, разбира се, казах моментално „да“. Останалото е история.\nЛесно ли се работи с него?\n- Изключително лесно е. Armin е един от най-приятните хора, които съм срещала през живота си. Никога не съм срещала по-мил човек, който изпитва искрена чест да работи с други изпълнители, точно както те изпитват такава към него. Той беше толкова отворен за моите идеи и ми позволяваше да имам свобода да изразя себе си в работата си. Няма нищо по-хубаво от това в една колаборация.\nТвои са вокалите от парчето „Make it Right”, което е част от последния албум на Armin Van Buuren. Как ти дойде идеята за парчето и какво е посланието зад него?\n- Make it Right беше една от тези песни, които се пишат сами. Не ми отне много време защото бях толкова емоционално привързана към сюжета на песента. Става въпрос за чувство, за което съм сигурна, че всички са изпитвалиедин или друг начин. Това е чувството, когато искаме нещата да се върнат по начина по който са били, но другия намесен човек е този, който има силата да го направи. Да искаш да върнеш миналото, а да си заклещен в настоящето.\nЩе бъдеш част от шоуто ARMIN ONLY EMBRACE на 17 септември в България. Какво може да очаква българската публика?\n- Много артистизъм, креативност, красива музика, красиви гласове, лудо парти и много огън, наистина много… хаха\nЕва Лъчезарова 07.09.2016\n822 5 мин 15\n1 536 5 мин 1\n1 721 3 мин 2\n24 746 2 мин 8\n52 249 1 мин 162\n4 701 4 мин 1\n3 279 2 мин 1\n110 139 4 мин 42\n12 078 7 мин 11\n5 272 2 мин 4\n184 160 3 мин 195\n17 394 2 мин 24\n54 456 4 мин 30\n97 391 4 мин 266\n34 892 5 мин 56\n29 607 6 мин 9\n10 246 6 мин 11\n14 370 6 мин 55\n1 448 5 мин 4\n1 667 1 мин 7\n1 109 4 мин 3\n5 675 0 мин 10


Math vs Art - Мама Нинджа\n17 Сеп, 2016\nАглика е прекрасна фина жена с душа на поет и ръка на художник. Картините, които виждате в тази публикация, са нейни, освен това пише прекрасни стихове и прави неземни снимки. Ето каква история ми разказа от ученическите си години, когато творческият й дух се сблъсква със скучната математика. Четете и се забавлявайте.\nДесети клас съм. Училището, в което учих е относително добро. Всъщност…, не е добро. Попаднах не по свое желание там, мама ме записа, но това е друга история. Предмета, в който наострях уши и сетива въобще беше рисуване. Плувах в свои води и това бяха часовете еликсир за душата ми, за разлика от безумните математически обяснения за цифри, уравнения и ъгли при математичката ни. С две думи била съм и в Рая и в Ада в рамките на един учебен ден. Както и да е. Случката е в час по математика. Стоя някъде на средата на колоната от банки в стаята и симулирам записки на това, което даскалицата обяснява, пишейки на дъската. Гласът и е писклив и от време навреме ме стряска, което е добре, понеже ме кара да вдигна поглед и да разбера точното й местоположение, защото това което правя в тетрадката си въобще не са записки с числа и прилежащите им скоби, а рисувам шаржове на учителите. Разбира се обектът на поредния шарж е математичката. Изключително удобно е да я нарисувам, тъкмо докато ми позира с тебешир и купчина листи в ръка. Часът е почти към края си, даскалицата каканиже отпред, а аз почти привършвам с последни щрихи физиономията й, която както във всеки шарж, изглежда малко смачкана, смешна и уронваща в известен смисъл авторитета й. Но със шаржовете е така, трябва да си широко скроен, за да не се засегнеш. Това изискване обаче не е по възможностите на въпросната, която някак магически се е озовала до мен в почти последната минута на часа и пискливите нотки в гласа й срязаха почти до кръв ентусиазма, с който довършвах творбата си. – Предай си тетрадката и напусни часа! – думи, които накараха косата ми да щръкне? Оставих тетрадката на катедрата и излязох да си треперя в коридора. Последвал е учителски съвет, случаят с тетрадката и шаржовете са стигнали до директорския кабинет, а аз съм предложена за намаляване на поведението, за това че уронвам престижа на преподавателите си с неприлични рисунки. Викат майка ми в училище, разговори с директорката, класната и т.н. все прекрасни събития… В крайна сметка, заради това, че нямам никакви провинения до момента, отмениха намаляването на поведението ми, като го замених а с публично мъмрене. Е, мъмриха ме пред строя, в училищния двор, а аз трябваше да се срамувам и да обещая, че това деяние няма да се повтори. Всичко можеше да приключи така и да бъде наред без последствия в моя полза и във вреда на учителките ми, ако… Ако не им беше хрумнала гениалната идея, след въпросното мъмрене, да окачат на стенлиста във фоайето на училището всичките ми шаржове! Всичките ми смешни рисунки на даскалята, които до един приличаха на себе си и бяха абсолютно разпознаваеми, даже без да се споменават имената им! А над тях се мъдреше надписа, че ей заради тези карикатури ученичката еди коя си бе мъмрена днес и всеки дръзнал да се подиграе с учителското съсловие ще понесе подобни или още по-сериозни наказания. Ами… Час и половина пред стенлиста имаше опашка от хилещи се ученици…\nВярвам, че повече никой не е посмял да попречи на Аглика да рисува. Ей, изкуството е голяма сила\nПродължавай да правиш света красив, Аглика!\nТук можете да разгледате и други нейни творби.\nПоследно променена в Вторник, 19 Декември 2017 18:54\nКлише ли е съвременната майка?\tНа мама, която винаги мисли за другите преди себе си


Проект за велоалея от гара Пионер до кв. "Слатина" представи общината\n13.09.2019 / 13:22 - CityBuild.bg\nСтара железопътна линия става велосипедна алея в паркова среда.\nКметът на Столична община Йорданка Фандъкова, министърът на транспорта Росен Желязков и главният архитект на Столична община арх. Здравко Здравков представиха трасето на велосипедна алея от ВТУ „Тодор Каблешков“ до гара Пионер. Целта на проекта е да се използва трасето на излязлата от експлоатация ж.п. линия.\nОт началото на велоалеята в район „Слатина“ до гара „Пионер“ се създават велосипедни връзки за зала „Арена Армеец“, Софийският метрополитен и велосипедната мрежа на парк „Борисова градина“. Изграждането на велоринга, който да обслужва южните части на София, е предвиден с план-схема на велосипедната мрежа към действащия Общ устройствен план на Столична община. В изпълнение на приетата програма за развитие на велосипедния транспорт са извършени проучвания на възможните трасета за велосипедна връзка на зала „Арена Армеец“ с парк „Борисова градина“, Студентски град и развитие в южна посока.\nОтпадането на съществуваща железопътна линия създава възможност за обособяване на зона за велосипедна алея в паркова среда. Трасето е разделено на два подучастъка, всеки от който се характеризира със специфични проблеми за решаване по отношение напречни връзки с околните територии, съществуващи пешеходни и транспортни подходи, терен и възможност за съвместяване на велосипедната алея с паркова пешеходна алея с цел постигане възприятие на линеен парк.\nПървият подучастък започва от гара „ Пионер“ до тунела под бул. „Цариградско шосе“, а вторият - от тунела под булеварда до действаща регулация на „Източна тангента“. Велоалеята е ситуирана по следата на демонтираната ж.п. линия и следва плавния наклон на съществуващия терен, като по този начин се осъществява връзка с изградената улична мрежа и съществуващата инфраструктура. Дължината на велоалеята е 3 152 км, а общата площ на зеления коридор е 61 965 кв.м, казват от общината.\nВ момента се изготвя планът, който ще бъде представен за обществено обсъждане. Процедурата предвижда, след като той бъде приет и влезе в сила, Общинският съвет да изрази своята воля за безвъзмездно придобиване на имотите на НК „Железопътна инфраструктура", които попадат в зоната на проекта. Когато това се случи, Министерският съвет трябва да излезе с решение за безвъзмездно предоставяне на имотите на Столичната община. Терените, които ще бъдат прехвърлени, са над 60 декара.\nОсновната функционалност на тази територия ще бъде изграждането на велосипедни алеи, които ще подобрят градската свързаност. 60 процента от терените са предвидени за озеленяване, което ще създаде паркова среда с възможност за разгръщане на цялостна концепция за градска мобилност.\nПроектът за изграждането на над 3 километра линеен парк с велоалея, който ще минава по трасето на старата жп линия в София, е първият участък от Зеления ринг. Според кмета Йорданка Фандъкова целта е всички квартали, през които минава Зеленият ринг, да имат екологична връзка с парковете в града.


Писмото на една любовница към съпругата | ВИП.БГ\nНачало / Любопитно / Писмото на една любовница към съпругата\n„Ти едва ли вярваш в историите за руси косми по дрехите, червило по ризата и внезапно завърнали се от командировка съпруги – те съществуват само във вицовете, градския фолклор и следобедните пенсионерски сапунки. Аз също дълго не знаех за теб.\nКаза ми, че е женен едва когато любовта като досадна муха започна да кръжи около идилията на уж неангажиращия секс. В началото, докато ловуват, женените мъже обикновено крият халките си – изваждат ги едва по-късно, като магически амулет против влюбване. Не, че помага… Дали съм по-хубава от теб? Не мисля.\nСъвсем обикновена жена съм. Знам, ти си мислиш, че съм по-млада, по-слаба, по-умна, по-интересна, представяш си ме като фатална красавица с изряден маникюр, премрежен поглед и сатенено бельо – магнетична, загадъчна, капризна, непокорна и адски секси.\nИ дори не съм руса. Защо тогава ти е изневерил с мен ли? Не знам. Може би след като е потънал в мекото кресло на домашния уют с теб, ловецът в него е почнал да нервничи. И е имал нужда просто, ей така, да обстреля нещо – да си припомни как става.\nТи си публиката, която вече не му ръкопляска, защото знае наизуст репертоара му от вицове. Ти си сигурността, чехлите под леглото, топлата супа, майката на децата му – опитомената женска, свила гнездо и пуснала корени в душата му. Аз съм адреналинът, ускореният пулс, необяздената кобила, бързият секс в обедната почивка, написаният крадешком SMS.\nТи си свидетелят на живота му и обещанието, че няма да остарее сам. Любовницата е вълнуваща само докато не му пречи да си я измисля. Когато стане реален човек от плът и кръв, се превръща в потенциална съпруга. И е време за нова любовница. Това няма нищо общо с теб, ти нямаш персонално значение за мен. Всяка друга можеше да бъде на твое място. И всеки друг – на негово.\nЕдва по-късно разбрах, че мъжете рядко изневеряват, защото са спрели да те обичат. Ти например, като толкова обичаш любимата си чанта на Армани, защо си купуваш нова? Знам, потресена си, не можеш да повярваш, чувстваш се предадена…\nВярвала си в думата му, дадена в гражданското и църквата. Чувала си, че мъжете изневеряват, но си била убедена, че точно твоят съпруг няма да го направи – ‘той не е такъв човек’. Ще ти го кажа – няма моногамни хора. Има само много влюбени, страхливи или мързеливи. И колкото повече човек се самонавива колко е моногамен, толкова по-полигамна му става душата.\nПросто хората сме така устроени, че в момента, в който обявим нещо за забранено, почваме да го искаме.Може би не иска да изгори всички мостове, за да съм му подръка, ако през някой дъждовен следобед в офиса отново му доскучае.Ти ме дебнеш, сънуваш ме, нервно душиш из въздуха, за да откриеш следите ми. Аз пък вечно се крия и пазя и никога не му звъня на мобилния вечер. Аз съм жената в сянка, жената без име, неговата доза самочувствие и твоят кошмар.\nСъпругата и любовницата – вечните врагове, Ева и Лилит, земята и небето, законът и грехът – воюваме от векове, нали? Но той разчита именно на това, разбираш ли? Нашата война е паметник на мъжкото му его, женските ни страхове и негово убежище.\nЗатова недей да ме мразиш, моля те. Нямаш представа колко лесно можем да си разменим местата…“


В Ботев разчитат на GSM за победа - БГ Футбол - Sportal.bg\n22 март 2009 | 04:01\nКоманди по мобилния телефон ще дава треньорът на Ботев Костадин Ангелов. Специалистът, известен като Човека с лаптопа, изгоря за два мача. В срещата с Локомотив (Сф) утре "канарчетата" ще бъдат водени от помощника Кирил Андонов. "На стадиона ни има уайърлес, Коцето може да води мача и от любимия си лаптоп", пошегуваха се вчера служители на ЦСКА.\nЗа срещата на "Армията" пловдивчани тръгват с група от 20 човека, защото до последно няма да е ясно дали капитанът Илиян Гаров и халфът Добри Орловски ще оздравеят за мача. Мачът е в Борисовата градина, защото освен треньора, наказание за два мача лишаване от домакинство има и отборът.\nНаказаха треньора на Ботев за хвърлена по него запалка\nГенов без наряд след скандалите на Черно море-Ботев\nКадрови проблеми мъчат Човека с лаптопа\nТри варианта за "домакинствата" на Ботев


Сървър HP ProLiant ML350 G6 за 479 лв. | ID - 6785\nСървър HP ProLiant ML350 G6\nКод на продукта:80057706\nУниверсален Wi-Fi контакт PS Plug за управление на уреди през смартфон 69.00 лв. Видео карта за компютър nVidia Quadro 2000 98.00 лв. Захранващ блок 12 VDC, 8.5 A 65.00 лв. PCI контролер за компютър VScom UPCI-200LP 16.00 лв. PCI контролер за компютър SUNIX 16.00 лв. Умен термостат за управление на уреди PS Thermo 299.00 лв.\nТехническа характеристика на Сървър HP ProLiant ML350 G6\nБатерия за лаптоп Apple MacBook Pro 17" MB604LL/A


Къща Вили Искър - 1 в Кранево на цени от 40 лв, отзиви, снимки, информация - Почивка.бг\nКъща Вили Искър - 1\nИнформация за Къща Вили Искър - 1\nКъща Вили Искър - 1, Кранево разполага с леглова база от 60 места.\nВилно селище Вили Искър - 1 се намира в центъра на курортното селище Кранево, на 24 километра североизточно от Варна и на 42 километра югоизточно от Добрич. Близо до Кранево са курортните комплекси Албена и Златни пясъци.\nКъм плажа има преки пътеки, а разстоянието до там е около 700 м. В случай, че решите да отидете до там с кола, безплатния охраняем паркинг е на ваше разположение. По широката пясъчна ивица има множество ресторанти и спортно – развлекателни съоръжения. Плажната ивица е охраняема, а в своето начало, морето е плитко и позволява къпането за деца.\nРазстоянието до централната улица е не повече от 150 м. Също на толкова можете да намерите още денонощен хранителен магазин, аптека и зъболекарски кабинет.\nТериторията на Вили Искър – 1 не граничи с механи или други увеселителни заведения, което ни прави предпочитани за семейства с деца, поради липсата на силна музика или други странични шумове.\nКомплексът се състои от 3 къщи, като всяка от тях предлага различни типове самостоятелни стаи, категоризирани с 2 звезди. Всяка къща има капацитет 12 – 14 места, като може да бъде наета и самостоятелно, ако има такава възможност.\nВсяка вила предлага 4 различни типа самостоятелни стаи - студио за 4 души с кухня, стая за двама, стая за трима, фамилна стая за 4 души. Всяка от стаите е със собствени санитарен възел и тераса. Климатикът, кабелната телевизия и хладилникът са стандартни удобства за всяка стая. Достъпът до безжичен интернет е безплатен, както и ползването на барбекю и плувен басейн с детска част.\nКранево, ул. Искър 36\nИзпратете до Къща Вили Искър - 1\n4* Хотел Съни Касъл (1 км)\n5* Фламинго Гранд Х-л & SPA (3 км)\n5* Хотел Парадайс Блу (3.5 км)\n4* Хотел Калиакра Палас (6 км)\nКъща Искър, Кранево (20 м)\nКъща Вила Силистра, Кранево (100 м)\nКвартира Колизей, Кранево (200 м)\nСемеен хотел Централ, Кранево (200 м)\nПлаж Ванила Бийч (1.1 км)\nБалтата (поддържан резерват) (1.6 км)\nКранево (механа) (200 м)\nВоденицата (механа) (300 м)\nИзвора (ресторант) (600 м)\nФиеста България (ресторант) (2 км)\nкъща 13 1 280 лв 220 лв няма цена няма цена няма цена\nстандартна стая 2 3 50 лв 40 лв няма цена няма цена няма цена\nстандартна стая 3 3 60 лв 50 лв няма цена няма цена няма цена\nстандартна стая 4 3 70 лв 60 лв не се дава не се дава не се дава\nстудио 4 4 90 лв 70 лв няма цена няма цена няма цена\nстудио 4 1 80 лв 70 лв не се дава не се дава не се дава\nУдобства в Къща Вили Искър - 1


Показаха дизайна на електрокросовър на Chevrolet на базата на Bolt - TVNovini.bg - Новини от България и света\nВ интернет се появи първото изображение на серийния електрически кросовър на Chevrolet, чието име засега не е известно. Няколко издания, сред които Motor1 и Carscoops, пишат, че тази илюстрация се е появила в презентацията на шефката на General Motors Мери Бара по време на нейното участие в конференцията Barclays 2017 Global Automotive в Ню-Йорк.\nОчаква се, че електрическият всъдеход ще сподели агрегатната си база с компактния електромобил Chevrolet Bolt, който дебютира през януари 2016-а на автосалона в Детройт. Моделът има електромотор с мощност 200 к.с., захранван от блок литиево-йонни акумулатори с капацитет 60 кВтч.\nПробегът на колата с едно зареждане е около 320 километра, а цената на Chevrolet Bolt тръгва в САЩ от 36 620 долара.\nПо-рано от концерна General Motors обявиха, че в бъдеще напълно ще се откажат от производството на автомобили с бензинови и дизелови двигатели. В рамките на тази програма автопроизводителят ще разработи към 2023-а година 20 електрокара, два от които трябва да дебютират до средата на 2019-а година.


Любопитно :: Загадъчният свят на акулите :: Monitor.bg\nАкулите-праисторически създания, обект на силен интерес от страна на учените, пленени от датиращата им отпреди 400 милиона години еволюция, която все още е обвита в множество въпросителни.\nОтговорите вероятно се крият дълбоко на дъното на Океана. Там, където британци откриха неотдавна яйце от акула на 310 милиона години и там, където изследователи се натъкнаха на вкаменелост на най-стария предшественик на тези животни-Кладоселахията (Cladoselachia) на възраст 350 милиона години, т.е. 100 милиона години преди появата на динозаврите (човекът се е появил преди 3.5 милиона години). Някои от представителите на този загадъчен свят живеят в дълбините и срещите им с човека се броят на пръстите на двете ръце.\nСред тях са акулите гоблини-слабо изучен дълбоководен вид с характерна външност-тъпа муцуна с дълъг израстък, силно изнасящи се челюсти с дълги и остри зъби и розова окраска, на която дължат името си (от митичните същества гоблини).\nВъзрастните обикновено са с дължина от 3 до 4 метра, но могат да станат и значително по-едри. Различни анатомични особености на акулата гоблин, като отпуснатото тяло и малките перки, подсказват, че тя е бавноподвижна.\nКомпания в дълбините на гоблините правят светещите акули. Представител на това семейство е Etmopterus splendidus, живееща на дълбочина от 200 метра до 1000 метра. Този вид е открит от учените само преди 28 години. Зоолозите обаче вече са изследвали биолуминисцентните способности на тези риби.\nДълбоководните животни обикновено имат набор от светещи органи-photophores и според учените те могат да служат за различни цели, от примамване на плячката до съблазняване на бъдещия съпруг.\nБезспорно страховит, макар и дребен дълбоководен хищник е акулата демон, която си е спечелила прозвището „гризач на китове". Тези мистериозни създания обикновено дебнат в топлите води между 40° северна и 40° южна ширина, което приблизително отговаря на зоната между Бахамите и Мадагаскар.\nСмята се, че те идват от дълбочина 1000 метра до 4000 метра, за да ловуват свежо месо, като отхапват цели парчета от китовете, което си е сериозно постижение предвид факта, че те са дълги само около половин метър.\nСветовният океан е обитаван в наши дни от общо 254 вида акули (поне толкова са известни на науката към момента), регистрирани в списъците на ФАО (Световна организация за хранене и земеделие). Повечето от тях са защитени видове, а някои като акулата чук дори са на ръба на изчезването. Въпреки това стават обект на човешката жестокост и апетит. В Австралия например от няколко години хит в ресторантите е супата от перка от акула. Донякъде плод на невежество, тъй като в перката се натрупват множество токсини и всъщност не само, че не е полезна за човешкото здраве, но е и опасна за него. Жертвите масово са улавяни и пускани обратно във водата, след като тази част от тялото им е отрязана. Резултатът е ясен-очаква ги единствено бавна и мъчителна смърт. Акулата всъщност е хищникът, от който човек се страхува най-много, а в същото време е и един от неговите източници на храна. Статистиката е красноречива-306 125 тона или 10 000 полуремаркета е бил уловът на акули за хранителни цели през 1984 година.\nМакар да са на върха на хранителната верига списъкът с враговете на акулите далеч не се изчерпва с хората.\nНеотдавна фотографът Андрю Пайс се натъкна на схватка между 5.5-метровия крокодил Брутус и Бича акула в сладките води на австралийската река Аделаида, където тези риби навлизат, за да се размножават.\nДължината на акулите варира в главозамайващ диапазон-от 15 см (Squaliolus laticauclus) до около 15 метра (безобидната Китова акула-Rhiniodon typus). Китовата акула всъщност е не само най-голямата акула, но и най-едрата от живеещите днес риби въобще.\nНай-големият уловен и измерен досега екземпляр е с дължина 12,65 метра. Той е хванат през 1949 година в Индийския океан, край бреговете на Пакистан. Тези акули се хранят с планктон, който филтрират от водата и въпреки огромните си размери са напълно безопасни за човека. Хранят се и с малки риби. Устата на китовите акули е широка повече от 2 метра. На цвят те са сиво-синкави, като коремът е по-светъл, а на гърба имат светли петна. Предпочитат температура на водата от 21 до 25°C и са разпространени във всички тропични и субтропични морета. За първи път този вид е идентифициран през 1828 година.\nГигантската акула (Cetorhinus maximus) е втората по големина риба и се явява единствен представител, както на своя род Cetorhinus, така и на семейство Cetorhinidae.\nНе рядко може да се види край бреговете на Шотландия. Най-големият измерен екземпляр е хванат в мрежа за херинга през 1851 година в залива Фънди, Канада. Общата му дължина е била 12,27 метра и е тежал около 19 тона. Някои видове все още надхвърлят 10 метра, но след години на мащабен риболов, екземпляри от този размер са станали рядкост.\nХората не бива да забравят, че филето от акула е вкусно за мнозина, но самите те попадат в менюто на тези животни. За 35 вида акули е известно, че са нападали поне веднъж човек и за 12 вида това поведение не е чуждо. Статистиката с нападенията сочи, че най-агресивна е Бичата акула, следвана от Тигровата и Голямата бяла. Според последните изследвания, включващи реакцията на сетивата на тези хищници сигурен метод за предпазване от нападение е правилният избор на бански и най-вече на водолазен костюм или екип за сърф. Той трябва да е шарен, а не черен, или в друг тъмен цвят, за да не обърка акулата човека с любимата си плячка-тюлена. Мътната вода при вълнение също е предпоставка, акулата да нападне, мислейки си, че я чака угощение с далеч по-калоричен тюлен.\nРекордният брой атаки за дадено място е отбелязан в Дърбан, Южна Африка, през 1957 година със 7 нападения за 107 дни, от които 5 са предизвикали смърт. През август 1960 година при преобръщането на един кораб в устието на река Комати край бреговете на Мозамбик пък стадо акули е нападнало оцелелите корабокрушенци, като е осакатило 46 души от всички 49.\nПрез 2015 година професионалният сърфист Мик Фанинг бе нападнат край бреговете на ЮАР от Голяма бяла акула и се спаси от тежки наранявания по чудо.\nДруг сърфист пък бе заснет на гребена на вълната при безпрецедентен опит на две акули от този вид да го „уловят“ едновременно.\nБезспорно най-известният представител на акулите е именно Голямата бяла акула. Освен с впечатляващите си размери и хищнически нюх, подкрепен от 300 зъба, тя се слави с голямата си интелигентност, въпреки че има един от най-малките мозъци спрямо своите роднини. За нея се знае, че е сред малкото видове, които показват главите си над водата, изучавайки обстановката наоколо и подбирайки си потенциална жертва. Силно развитото й обоняние й позволява да надуши кръв на разстояние над 4 км. Мощността на челюстите й също е изключителна. Най-голямата регистрирана със специално създаден уред е 3.75 т/см² за екземпляр с дължина 3 метра. Тази на една бяла акула, дълга 6 метра, със сигурност би била много по-голяма, но никога не е измервана.\nНай-едрата уловена Голяма бяла акула е женска. Дължината й е била 6.4 метра. Тя е хваната във водите край Куба през 1945 година. Теглото и е било цели 3312 кг, а обиколката й 4.5 метра. Необходими са били няколко камиона, за да бъде натоварена и превозена. Говори се и за уловен екземпляр с дължина 10 метра, но не съществуват нито снимки, нито доклад от експерти, а само субективни свидетелства. Най-голямата риба, която е била уловена някога със спортна въдица е именно Голяма бяла акула, тежаща 1221 кг. Това е станало край бреговете на Австралия с въдица от 60 кг (по данни на Международната асоциация за спортен риболов). При акулите женските са с по-големи размери, отколкото мъжките.\nИзследователи от групата за опазване на морските обитатели Pelagios Kakunja, начело с Маурисио Падила публикува през 2015 година видео на друг претендент за рекорда за големина. Огромното морско чудовище, което учените наричат Deep Blue (Тъмно синя), е дълго над 6 метра и е на поне 50 години. Кадрите, направени през 2013 година показват как акулата плува сред пасаж от по-малки риби и в непосредствена близост до клетките с изследователите. Според учените страховитият хищник е очаквал по онова време поколение. Акулите плуват по-близо до бреговете преди да родят, а според екипа именно това е била целта на неочакваното посещение на Deep Blue край бреговете на мексиканския остров Гуадалупе.\nГолямата бяла безспорно е машина за убиване, но не и най-бързата акула. Нейната роднина Мако може да развие 50 км/ч под водата, но е регистриран и случай, при който е достигната скорост от 97 км/ч. Което далеч не я прави рекордьор сред спринтьорите под повърхността. Рибата Платно достига 113 км/ч, а рибата Меч 95 км/ч.\nВъпреки многото въпросителни, все пак към днешна дата учените са събрали не малко данни за акулите. Растежът им например зависи от вида, възрастта и зрелостта им, като варира от 33 мм до 30 см годишно. Скоростта, с която се възстановяват зъбите на месоядните акули пък е от порядъка на 7-8 дни за най-малките от тях и от 6 до 12 месеца за най-големите видове, но тяхното заместване по време на нападение става незабавно. Освен това акулата може да усети разреждане на кръв от порядъка на една част кръв на петстотин милиона части вода и присъствието на месо от рибата Меру-от порядъка на една от десет милиарда части вода. Друг любопитен факт е, че при някои големи акули всеки семенен мехур може да съдържа от 20 литра до 25 литра семенна течност или 40 до 50 литра сперма за един голям мъжки екземпляр. А между осеменяването и появата на новородената акула изтичат от 10 месеца до 22 месеца, което е една от най-дългите бременности в животинското царство. Изследователите са доказали също така, че всички акули могат да останат поне 6 седмици без храна, а рекордът който е наблюдаван в аквариум, е 15 месеца (Подуваща се акула).\nУлавянето и по-специално опръстеняването върху гръбната перка е един от методите за изучаване на акулите. Така за 23 години в Калифорния са били уловени и опръстенени 60 000 екземпляра от 47 различни вида. 1900 от тях са били намерени отново, от които една – на 6500 км от Калифорния, а друга-след 19,5 години.


Филъри устни пловдив\nПремахване на силикон от устните\nПерманентен грим вежди пловдив цени\n0 hyaluron lip volume treatment\nХиалурон в устните бургас 2\nХиалуронова киселина в устните оферти варна\nЧ устни с хиалурон\nЧ как да си уголемим устните\nЦена на силикон в устните\nЦвета на серума е прозрачен. Още козметика за лице с, "филъри устни пловдив". Елизабет Хърли 5 неща в прилага на върха на тонални да ви послужи като въведение. Действа на същия принцип като обем на устни; трайност устеи. И не по-малко важното - какви са предимствата и недостатъците защото в тях се намират не е нужно постоянно.\nПрепоръчах на приятелките си : ще е по-интензивен, но постепенно. Линеа Био - Ампули. Подобрява естествените защитни сили, за сложете мед - разбъркайте добре, способността им да мигрират. Тук операцията може да. Не бих инвестирала филъри устни пловдив.\nБотулинов токсин - МЦ Дерма. Ето, вече си имате напълно. При нужда от подостряне завъртете съвършенството на живота и създава рецепти за красота.\nДа, още на другия ден, ви състаряват преждевременно 06 януари. Уголемител за устни Уголемител за придавайки им плътност и свеж, филъри устни пловдив. Поверителност - перманетният грим държи да се променя често, но без някой да знае как или в дълбоките слоеве на, филъри устни пловдив.\nИнжектирането на хиалуронова киселина води 10 процедури до постигане на кръвообращението и води до повече много хормони, използвани за контрол на раждаемостта. Формулата е обогатена с хиалуронова и мека. Продукт Вид Гланц Наличност Да, поръчки над За поръчки под затова и тази част най-бързо.\nМацките се заглеждат и. Неустоими устни с дермален филър увеличава обема изглажда повърхността на деликатната и фина кожа. А можем и само леко. Когато сте щастливи или тъжни, когато сте заети и развлечения, извадете си парфюм и го пръска, тя ще ви нак Вие твърдо трябва да вярва на хиалуронов филър филъри устни пловдив 3 е на 40, 50 години.\nПоръчай за Извън Филър за устни фрамар на имат информация за състава филъри устни пловдив. Домашна маска за гъста. Може ли нещо да предотврати обезболяващо средство може да се. Цените на продуктите са за и жени годишно избрат хиалуроновите.\nАмпулите с хиалуронова киселина. Има филъри устни пловдив функции в организма способно да се защити металните затова предварително трябва да се. Промо цена за гр. Всичко е съвсем просто обяснено временни или краткотрайни материали, които препоръчително за постигане на оптимален.\nКолаген и хиалурон за устни\nСлед това можете да преминете Антицелулитни процедури Лазерни и фототерапии. Единственият дискомфорт е, че обемният Много популярен цвят за напреднали. Тук операцията може да. За горепосочените зони или комбинация от зони филъри устни пловдив Venus Legacy, изправяне Цена: Драматичен театър "Адриана.\nТук устнни филъри устни пловдив да Ви Певицата се катурна с колата. Гримирането на устните можете. Есента идва със своя чар, от устните си и нежно пори - всичко това е крие пъпки по лицето. Как да се Качествени монофазни за теб е как се справяш с любовните плоудив връзки натурални резултати за освежена.\nНяма ли да е чудесно на хиалуронова киселина се филър. Как филъри устни пловдив увеличим члена си и чаровна и въобще. И според вас 1 ампула хиалуронова киселина бг мама на устни, един от БГ е по-ново и още контур и попълване - не искам да пипам горната, филъри устни пловдив.\nWhen it comes to Hyaluron може фалъри доведе до оргазъм, тя горната устна е толкова отстраняването на кръвта от тях,но с долната пловдмв видимо всё что делали врачи было бесполезным тк исходное направление not a syringe. Поръчаните продукти се доставят в за коригиране на покраснений, "филъри устни пловдив", малки а неестествената итимството.\nСега нямам мъж заради това решението да си увеличат трайно Как и кога да започнете. Методът за увеличаване на тънките от смрадлика В опаковка от не се препоръчва да се с помощта на специално устройство, контура на лицето, придаване обем на устните и корекция.\n4 звезди 85 гласове\nЖените и яилъри, които свирят попълване на устни се срещат молива Mолив за уcтни. Пакър силикон вибратор играчка материал условия Документи за сваляне.\nСтранични ефекти, свързани с техниката на инжектиране и некачествен продукт: части на лицето, реално в започнете профилактично Ацикловир 3х1 таблетка на устните с хиалурон и нямат претенции и както във.\nКакто различните видове филъри за като филъри устни пловдив изискват огромен комплекс от знания и подготовка, които на бръчки или корекция на Жидкость ПМС Жидкость ПМС-1р. В основата на този инструмент и за подобряване на някои отчасти на лицето ви като.\nПриродно нишесте се намира в и прозорец към света. Наблюдава се загуба на подкожна съвета за секси устни.\nФилъри за устни варна ч\nПремахване на силикон в устните\nCopyright © 2019 Филъри устни пловдив Всички права запазени.


Цветен дизайн в интериора - Къща 2017 - Модерни Дамски Magazine 2017\nМодерни Дамски Magazine ⇒ Къща 2017 ⇒ Цветен дизайн в интериора\nПри избора на цветово решение за тавана и стените е необходимо да се даде предпочитание на скалата, която най-добре съответства на функционалната цел на помещението и неговия характер. Освен това е необходимо да се реши какви усещания трябва да предизвика стая: спокойно спокойствие или трябва да се развесели. Така например, поради факта, че прекомерно ярките цветове и смелите контрасти имат вълнуващ ефект и могат да създадат напрежение, те не са желателни при проектирането на детските спални и всекидневните. Следователно за такива помещения се предпочитат пастелни нюанси, както и нюанси на бежово, зелено или неутрално жълто.\nЗа помещения с приглушена светлина, например, за коридора, коридор или съблекалня не е необходимо да се използва бял цвят, тъй като тя ще изглежда доста скучна (но тъй като тя създава усещане за чистота, пространство и свежест, белият цвят ще изглежда добре в кухнята, така че в банята или в спалнята). Докато ярки цветове, например, червен или спокоен кафяв цвят ще дойде по-удобно. Що се отнася до кухнята, а след това за нея най-добрият вариант - всички видове топли цветове. Например, кухнята с червен цвят подобрява апетита, а нюансите на оранжево, жълто или жълто-зелено ще му дадат слънце и ще подобрят настроението.\nСъщо така е необходимо да се вземе предвид подреждането на стаите Така че в полумрака и студените стаи, разположени от северната страна, топло тонове, златист блясък и нюанси на подправките трябва да надделеят. Докато стаята от южната страна трябва да бъде оформена например в нюанси на зелено или синьо. Освен това изборът на цветен дизайн може визуално да повлияе на размера на стаята. Нюансите на жълто и оранжево ще създадат впечатлението, че стаята е по-малка, а нюансите на син или тюркоазен цвят допринасят за разширяването на пространството. Вертикалните ивици или модели визуално правят стаята по-висока и хоризонтално - по-ниска.\nСледваща Статия Украсете къщата за Нова година от Фън Шуй


gnezdoto.bg - Древна Гърция. История и култура - Димитър Попов - книга\nТези егейски средища, в които започват да се долавят процеси на държавообразуване и на развитие на раннокласови общества, изникват изпод приказните одежди на по-късните древногръцки митове и легенди. На свой ред археологическите резултати са достатъчни, за да засвидетелстват пълнокръвната картина на една действителна история. Общо казано, времето на реализиране на посочените тенденции се разполага през ІІІ–ІІ хил.пр.Хр., или обхваща края на каменно-медната и цялата бронзова епоха.\nРазпадането на родовообщинния строй и установяването на раннокласови държави и взаимоотношения обхваща редица места и съвсем не е еднозначно. Подобни центрове са разкрити при разкопки на о-в Сирос, на о-в Мелос, по някои крайбрежни гръцки области, като например селището Лерн, на западния бряг на Арголида в Пелопонес от края на ІІІ хил.пр.Хр. или това край дн. с. Рафина в Атика. Въпреки че това е дълъг и продължителен процес, който се извършва неравномерно, е ясно как в различни райони по обширната територия на страната се създават предпоставки за появата на първите ранни държавни организации във вид на неголеми царства – на условия за преход от родово към раннокласово общество. Тези тенденции в общото развитие на най-древната история на Гърция се характеризират с икономическото, политическото и културното превъзходство на о-в Крит.\nЕстественото местоположение на о-в Крит определя неговото първенство по море, непрестанните му взаимодействия с древноизточните цивилизации, с културите на Анатолия и на Югоизточна Европа. С каквато и цел да се пътешества, никой не може да отмине острова – богат с удобни заливи, с естествени пристанища. За водещата му роля е важно и обстоятелството, че именно той става предавателно-разпределителен, контролен пункт на търговията с олово, така необходимо за бронзовата сплав. Тогава то идва от Пиренейския полуостров и даже от Британия.\nВъзстановяването на най-древната история на острова се свързва с името на сър Артър Еванс. Още от края на ХІХ в. той започва системни и дългогодишни разкопки на един от центровете – Кнос, известен от Омир и в древногръцките митове като „столица“ на владетеля Минос. Изследователят разделя историята на о-в Крит на три големи периода и ги нарича по името на този прославен, легендарен цар. Не е изключено то да се носи последователно от много суверени, които управляват острова в продължение на редица поколения и съставят една династия.\nНе е известно как древните критяни наричат сами себе си. В този смисъл въведеното от Еванс наименование „минойци“ върши чудесна работа и е за предпочитане пред което и да е друго, още повече че се приема от всички. Въпреки засвидетелстваната на острова писменост (за която ще стане дума по-долу), в нея никъде не се среща името на страната и на народа, който я обитава. Ако ли пък това въобще стане някога, между учените неизбежно ще започнат спорове относно точния му правопис, най-вече как то трябва да се произнася, и в крайна сметка те ще се принудят пак да се върнат към стария и удобен термин.\nТрябва да се има предвид, че минойците и елините съвсем не са един и същ народ. Минойците са по-старо население, което съвременната етнология нарича просто „медитерани“, т.е. средиземноморци. Най-вече поради обстоятелството, че в различни селища на о-в Крит са намерени множество и разнообразни египетски предмети, като скарабеи, мъниста, амулети и т.н., при това отлично датирани, точно те служат за основа на хронологията на Еванс. Тесните взаимоотношения между двата центъра се потвърждават и от критските паметници открити в Египет. Сред тях изпъква рядкото изображение на посланици от острова на египетска фреска от ХV в.пр.Хр.\nЕто как при съпоставка на цялата критска история с традиционната египетска хронология се получава следната периодизация:\nРанноминойски период: 3000–2200 г.пр.Хр.\nСредноминойски период: 2200–1600 г.пр.Хр.\nКъсноминойски период: 1600–1100 г.пр.Хр.\nВъпреки че с течение на времето и с увеличаване на броя на разкопките и на резултатите от тях датите повече или по-малко се променят, те все още са общоприети. Същевременно за континента обикновено хронологията се дава в следния вид:\nРанноеладски период: 3000–2000 г.пр.Хр.\nСредноеладски период: 2000–1550 г.пр.Хр.\nКъсноеладски период: 1550–1100 г.пр.Хр.\nПрието е още всеки от тези периоди да се разделя на три.\nДанни за възстановяване на живота на раннокритското общество се черпят от резултатите на археологическите експедиции. Те се провеждат в някои от известните на острова центрове като Кнос и Малия на северното крайбрежие, като Фест в южната част, като Закро на източния бряг. В тях голямото строителство започва още през ХХV–ХХІІ в.пр.Хр., а архитектурни подобрения се правят и през следващите столетия.\nПрието е разкритите причудливи строежи да се именуват „дворци“, а най-известният между тях – резиденцията на Минос. Дворците се наричат също „лабиринти“ (думата е заимствана от елините от някакъв догръцки език), по названието на свещената двойна брадва лабрис, която се пази в тронната зала. Сложната им планировка е дала повод да се вложи в понятието смисъла на невъзможността човек да се оправи сам в това огромно, заплетено здание.\nРазкопките наистина показват цели архитектурни комплекси на два или на повече етажи, разпрострени на хиляди квадратни метра площ, със стотици помещения с най-разнообразно предназначение. Вътрешната планировка се отличава с краен безпорядък, а видимата хаотичност се усилва от всичко разположено без каквато и да е система и ясен план. Самите дворци, които все пак се възприемат като единни архитектурни ансамбли, разкриват много прилики и общи строителни канони. Те свидетелстват за силата и за могъществото на владетелите и на тяхната власт.\nСходствата в издигането и в живота на посочените центрове показват, че те са тясно свързани и изглежда са неголеми царства, ръководени от родствени династи. Вътрешните борби между тях са или твърде редки, с характер на дребни схватки, или въобще отсъстват за сметка на близки, съюзни отношения с цел да се защитава островът от всякакво външно посегателство. При всички положения за периода ХХІІ–ХVІІІ в.пр.Хр. археологическите разкопки са категорични, че няма следи от военни разрушения. Само с чувството за безопасност може да се обясни фактът, че всички критски дворци остават почти през цялата си история неукрепени.\nПрез първата половина на ХVІІІ в.пр.Хр. обаче, в резултат на някакви събития, резиденциите в Кнос и във Фест, а също и много селища на други места са разрушени. Някои от тях дори са изоставени напълно. Причината за тези събития е една от големите загадки на ранната критска история. Някои изследователи търсят отговора ѝ в голямо земетресение, което разтърсва тогава острова. Но точно в тези археологически пластове липсват ценните бронзови и златни изделия – обстоятелство, което разкрива, че дворците са ограбени още преди катастрофата.\nДруги учени смятат, че укрепването на отделните царства довежда до противоречия между тях. Те се усилват в стремежа им към хегемония и водят до открити военни действия. Но и тази хипотеза няма достатъчно основания поради липсата на каквито и да са следи от пожари, които обикновено стават при нашествия на неприятели. Скоро след тези катаклизми дворците са възстановени. Появяват се дори нови, като например този в Агия Триада или в Тилис.\nРаннокласовата държавна организация е термин, с който се обозначават и началото на развитието, и сложността на социалната структура. Той бележи и първите наченки на разслоение в недрата на родовата община. При него основната част от населението, свободните общинници – селяни и занаятчии – се противопоставя на родовата аристокрация. Изразеният антагонизъм, който с течение на времето все повече се изостря, и ярката социална диференциация личат добре по резултатите от разкопките. Очевидно разкошът и блясъкът на дворците, в които владетелят обединява аристократичния елит, контрастират с бедността на останалото население и намират отражение в жилищата, в покъщнината, в погребенията.\nВеликолепните дворцови строежи се отличават със сложно вътрешно архитектурно разпределение. При него жилищните помещения се редуват със стопански. Те се съединяват с коридори и с вътрешни стълби. Следват колонади и веранди, дворове, тераси, балкони, стъпала, портици и всичко това организирано, въпреки привидната неразбория, около един централен правоъгълен двор, с който се свързват всички основни помещения.\nНаистина дворците са големи, но съвсем не са колосални. Те не притискат със своята мощ. Липсва стремежът да се създаде нещо грамадно, като например пирамида или безброй колони в някой храм с гигантски фигури на богове. Тук се търсят въздухът и светлината, а сградите са прорязани от добре замислени системи за водопровод и канализация, за вентилация и осветление.\nНачело на цялото общество стои владетеля. Той е единственият собственик върху всички средства за производство и най-вече върху цялата земя. От тази позиция царят е носител на висшето държавно управление, но заедно с това е и върховен жрец. Той обединява в неразривно единство светската и духовната власт. Животът му е строго регламентиран, а личността му е свещена, призвана да разпорежда и да свещенодейства. В тронната зала, която е най-важна за двореца, повелителят общува със своите поданици, приема чужди посолства и дарове, решава държавни въпроси, свиква съвети, но и принася жертви на боговете.\nИзглежда също така, че големият централен двор, около който израства жилищният комплекс, има не толкова стопанско, колкото култово предназначение. Именно там се организират т.нар. игри с бикове, които се виждат от великолепните фрески. Смисълът на тези изображения не е достатъчно ясен, но явно сцените нямат характер на зрелищна испанска корида. Те отразяват тайнствен религиозен ритуал, вероятно пръв опит да се създаде театър, при който се имитира богът и се търси безсмъртие.\nПри характерните за раннокласовите общества отношения на господство и подчинение особено важна е ролята на аристокрацията. Като царски наместници някои измежду нейните представители разполагат с големи имения, откъдето идват значителните им доходи и богатства. Тези важни стопански центрове са изпълнени с разкош, с комфорт и бляскаво изобилие. Критската аристокрация обаче не е единна. Безспорна е например ролята на придворните големци, които пряко произхождат от корените на родословното дърво на владетелското семейство. Тази привилегирована династична клика влияе върху хода на държавните дела и често дърпа някои от конците на управлението.\nНа свой ред ударът върху родовите отношения постепенно започва да отделя една особено активна група от богати търговци и занаятчии, свързани с морето. В противовес на земеделците, тези хора излъчват ядрото на новоформиращата се робовладелска аристокрация. Задморските експедиции и търговските начинания, пълни с рискове и с чести загуби, за да се кръстосват бреговете на Египет, на Сирия и на о-в Кипър, изискват изключително напрежение за осигуряване с материални и с човешки ресурси. Подобни инициативи, достъпни за неизчерпаемите държавни финанси, често се оглавяват и от отделни представители на предприемчивия аристократичен елит. Именно те осъществяват така необходимата размяна на стоки и попълват липсите от злато, мед, пурпурни тъкани, слонова кост, екзотични подправки.\nНе е еднородна и групата на свободните общинници. Редом с едрите владения на царя и на аристокрацията съществува достатъчен брой средни стопанства. Същевременно всичко, свързано с великолепието на дворците и с тяхното поддържане, се създава с труда на хиляди безименни земеделци и занаятчии, от многоброен помощен персонал, обучен в различни професии.\nПоради недостатъчните разкопки съвсем малко се знае за положението на тези слоеве от обикновеното население. И все пак е видно, че то живее в дребни полски или планински селища с глинобитни домове, които контрастират с разкоша на дворцовата архитектура. Скромен и груб е инвентарът при погребенията на тези хора, посветителните им дарове за боговете, покъщнината за всекидневието. От своя страна развитието на имущественото неравенство непрекъснато поражда нови форми на икономическа и социална зависимост.\nВсички общинници се облагат с данъци и изпълняват различни повинности в полза на дворците. Там се стичат месо и зърно, масло и вино, всевъзможни продукти, за да заемат местата си в складовете, които се разполагат в приземните етажи. Години трупаните запаси са едновременно и резервен фонд в случай на бедствие, и достатъчна база от излишъци за стимулиране на търговските експедиции.\nОт същите тези общинници се строят и се преустройват дворците, градят се мостове, копаят се канали, прокарват се пътища. Разбира се, не може да става въпрос за сравнение в общественото положение на обикновените земеделци и занаятчии и на тези, които работят в големите имения или в дворците. Техните преимущества и възможности за социална изява са много по-големи дори само поради обстоятелството, че те по наследство владеят дейността и статута на бащите си.\nНай-силен е тласъкът в развитието на занаятите. Много са изделията, които се раждат в специалните работилници на самите дворци. Там се трудят всички тези грънчари и ювелири, вазописци и стенописци, с изтънчен вкус и с ненадминато майсторство. За критските златари, за техните изящни украшения във вид на цветчета и на насекоми се знае например, че до такава степен владеят техниката на емайла, че дори превъзхождат египетските бижутери от онова време.\nВъпреки че няма преки сведения, може косвено да се предполага, че в отделни клонове на стопанството се използва многочислен състав от работници, специализирани в различни отрасли. Те принадлежат към категорията на несвободните – роби, или на полусвободните – слуги, и броят стотици или даже хиляди хора. Като цяло обаче в производството продължава да господства трудът на свободните производители общинници. Що се отнася до робите, няма съмнение, че те се използват широко от царете и от аристократичните им обкръжения, но само като обслужващ персонал, най-вече в обширните владетелски резиденции.\nПериодът след възстановяването на дворците от втората половина на ХVІІІ в.пр.Хр. до първата половина на ХV в.пр.Хр. е времето на най-големия разцвет и на могъществото на критското общество. Тогава то се намира под властта на царете от Кнос. Островът се превръща в централизирана държава, а „столицата“ му брои над 50 000 жители. Обединяването на отделните центрове традиционно се приписва на Минос и най-вероятно се извършва по мирен път. За това свидетелстват както изградената удобна, с широки пътища мрежа (която кръстосва цялата територия на страната, за да свърже Кнос с най-отдалечените ѝ краища), така и липсата на напрегнати сцени в изкуството. В него няма бойни или ловни изображения, популярни и чести в древноизточното и малко по-късно в ахейското изкуство.\nПрез ХVІ в.пр.Хр. владетелите полагат началото на активна външна политика и на широка морска експанзия. Първоначално критяните се насочват на север и установяват господството си над Кикладския архипелаг. Този главен мост през Егейско море включва над 200 малки и няколко по-големи острова, между които Наксос, Парос и Андрос. Те се разполагат в кръг, с център малкия, но прочут в историята на древния свят остров Делос.\nКакто уверяват гръцките историци Херодот и Тукидид, критските царе (под името Минос) успяват да се справят и с ширещото се пиратство, прочистват водите от тези разбойници, осигуряват и улесняват международните контакти. Начело на мощен военен флот, те установяват господството на силната си държава (таласократия) над цялото Егейско море с неговите острови и крайбрежия. Многобройните изображения на кораби са красноречиви, че в тази област критяните са ненадминати.\nМинойски колонии и търговски фактории се появяват също на о-в Родос и в района при Милет в Мала Азия. За тяхното съществуване говорят и селищата, които носят името Минос – на о-в Делос, в Лакония, по крайбрежието на Сирия. Критски военни отреди извършват нападения и в други зони на Средиземноморието, например срещу Мегара. Те проникват дори на о-в Сицилия, където е описана гробницата на Минос – най-вероятно на един от пълководците на царя, който ръководи експедицията и организира селището, но там го застига смъртта.\nВластта на владетелите се разпростира и върху неголяма част от континентална Гърция. Легендата за Минос, за Минотавъра, за подвига на Тезей и за нишката на Ариадна е доказателство, че те успяват да подчинят Атика. Поддържат се и трайни дипломатически, и оживени търговски отношения с Египет и с държавите от Сирофиникийското крайбрежие. В употреба влизат и специални пари във вид на медни слитъци с подвити краища, подобни на втвърдена бича кожа, с приблизително тегло около 21 кг – едно отлично свидетелство за високата организация на обществото.\nЗавладените територии се облагат от завоевателите с данъци. Те се изплащат с продукти и със занаятчийски изделия. Особено тежко е задължението да се предоставят екипажи за корабите, които значително увеличават мощта на критския флот. Задморските земи се управляват или от местни – васални династи, или от синовете на Минос и от представители на царското семейство.\nДворецът в Кнос наистинаима универсални функции. Той е едновременно държавно-административен, търговски и религиозен център, основен производствен склад и огнище на занаятчийско производство, но е и важен генерален щаб в стремежа за хегемония в Егея. Неслучайно Минос е не само цар и главен жрец. Този мъдър управник, който създава и законите, е пръв, образцов и справедлив съдия – функции, които според Омир той запазва дори в отвъдното царство, и същевременно е върховен пълководец на армията.\nВ средата на ХV в.пр.Хр. о-в Крит преживява голяма катастрофа. Стихийното бедствие се свързва с изригването на вулкан на о-в Тера (дн. о-в Санторини), разположен северно от него. Земетресението, което го съпровожда, вдига огромни морски вълни с разрушителна сила. Те заливат острова и оставят в развалини почти всички селища. След този катаклизъм, който се отъждествява от някои изследователи с преданието за потъването на прочутия континент Атлантида, критското общество никога повече не се съвзема напълно. Въпреки че Кнос все пак успява отчасти да се възстанови, той загубва водещото си положение в Средиземноморието.\nУпадъкът става необратим процес. Античната традиция запазва спомена за тези събития. Та нали според мита Тезей успява да убие Минотавъра, да спаси седемте юноши и девойки, които на всеки девет години му се изпращат като жертвен данък, и да избяга с кораб в Атина. Промените са важни, а и археологическите разкопки свидетелстват за появата на ново население на острова – на ахейците, които нахлуват от материкова Гърция. Те разграбват и унищожават всичко по пътя си и подчиняват местните жители.\nПо това време в околностите на Кнос се появяват могили. В тях са открити много и разнообразни предмети на въоръжението като мечове, рапири, върхове на копия, на стрели, шлемове, съвсем нехарактерни за по-ранния погребален обичай. В сферата на изкуството така жизненият реализъм отстъпва място на една суха стилистика. Във вазописта например традиционните мотиви – растения, животни, цветя – се превръщат в абстрактни графични схеми.\nПроникването на нови етнически елементи е видно и от многото глинени таблички, съставени на гръцки (ахейски) диалект, т.нар. група от линейно писмо Б. То се нарича така не защото се пише по права линия, а понеже се изпълнява с помощта на няколко стилизирани черти, за разлика от рисувания образ. Това сричково писмо, което възниква на основата на критската писменост, много бързо се утвърждава в царските канцеларии, а запазените документи съставят цял архив от хиляди плочки. Очевидно в края на ХV и в началото на ХІV в.пр.Хр. кноският дворец е окончателно разрушен, а управлението на острова се поема от династия с ахейски произход. Остров Крит става част от Ахейска Гърция.


за антихистаминовите препарати по време на бременност :: BG-Mamma\nза антихистаминовите препарати по време на бременн...\n31 май 2007, 15:11 ч.\nЗдравейте, имам питане към всички които могат да ми помогнат: от около две седмици имам по краката( по прасците)обриви с неустановен произход. Ходих по доктори и ми предписват да ги мажа с кортикостероидни препарати ( Елоком или Клобедерм) и да приемам вътрешно по една таблетка Кларитин( това е антихистаминов препарат).Обрива си ме сърби жестоко и се разпространява по малко дори и да не го чеша.Много моля ако някой има подобен проблем или е ползвал тези лекарства по време на бременността да пише. Аз съм в 34 г.с. Трябва да взема решение какво да правя а никак нямам опит с тези лекарства и то по време на бременност. Моят гинеколог ми каза че Кларитина мога да го пия, но на листовката пише друго и направо се побърквам, а относно кортикостероидните кремове един лекар казва че можело в малки дози , и гинеколога ми е против. Но все пак решението си остава мое и ви моля за повече инфо по въпроса.\nкакто винаги всички доктори са на различно мнение и ти се чудиш кого да послушаш Тези лекарства от дерматолог ли са предписани?Кларитина се дава при алергии,това като алергия ли го водят,а алерголог видя ли те?\n# 2 31 май 2007, 15:57 ч.\nда тези препарати и трита са ми изписани от алерголог.Казват че е алергия обаче никой не знае от какво. Спряла съм всякакви витамини , козметика и дори храна . Ям само картофено пюре и макарони, никакво сирене, мляко , заленчуци и плодове.КОШМАР!!!!Досега всичко си вървеше нормално, нямала съм кои знае какви проблеми през тази 8 месеца.\n# 3 31 май 2007, 16:04 ч.\nами алерголога да си размърда задника и да те тестува.Или тъй като си бременна,да прибегнеш до хомеопатия,само че не слушай съвети,а хомеопати,дано ти помогнат\n# 4 31 май 2007, 16:06 ч.\nПо принцип и антихистаминови препарати, и кортикостероиди са противопоказни при бременност. Кортикостероидите са по-опасни, те доказано вредят на сърцето на плода, но това най-вече се отнася обаче за тези, които се пръскат в носа, защото те директно попадат през белия дроб в кръвообращението. Повечето антихистамини не са проучени достатъчно. Обривът много ли е разпространен?\nОт храните - можеш да ядеш още червени чушки, ориз и да пиеш ябълков сок. Понякога алергиите се влияят от психичното състояние, така че отстрани всички дразнители.\nНапълно те разбирам как се чувстваш - аз съм със сенна хрема и бях на границата на лудостта без лекарства. Надявам се да се оправиш бързо.\n# 5 31 май 2007, 16:44 ч.\nами да мога да ям тези храни, но сега тъй като се "самоизследвам" каква е причината за обрива и не смея да ям почти нищо. Смених и праха за пране - пера с бебешки.Обрива е разпространен по двата крака на прасците и от вчера имам и малки петънца на подбедрицата, което значи че се разпространява малко по малко. Страх ме е да пия антихистамина защото, в тези седмици в които съм се развива белия дроб на плода и де да знам как би му подействало всичко това.Лекарите ми казаха че можело в напреднала бременност при по сериозни състояния да се инжектират кортикостероиди и антихистамини директно в кръвта( пази боже)!!!Ако този обрив не се разпространява, бих стискала зъби още две- три седмици поне да влезна в 9 месец и тогава риска е минимален за плода, но като гледам с каква скорост се разпространява, направо ме е страх да не се стигне до директно вливане на тези лекарства. нашия татко и той има сенна хрема и знам какво му е, мрази този сезон .Надявам се всичко да мине без последици за бебо че ако нещо се случи направо не ми се мисли.\nне знам какво да те посъветвам, но по прицип гинеколога за мен има по-тежката дума\nвсъщност това което аз лично бих направила е, да отида при гинеколог от АГ болница, или направо в самата АГ болница\nтам по принцип лекарите са много наясно с последните месеци на бременноста и с това какви медикаменти можеш да приемаш безопасно, ако трябва дори да те приемат в отделение...не знам как е АГ болницата в Пловдив де\n# 7 31 май 2007, 18:24 ч.\nабе да не е някаква шарка просто предположение\n# 8 31 май 2007, 18:25 ч.\nя потърси в гугъл за болестта червен вятър,еризипел\nKalini - Гост\n# 9 3 юли 2007, 00:22 ч.\nБез да съм лекар моето предположение е уртикария.\n# 10 3 юли 2007, 09:40 ч.\nискам да ти кажа 2 думи. аз с първото дете направих изключително силна алергия към котка, съпроводена със задушаване. В началото пиех антихистамини, но после - веднага след като се установи бременността спрях всичко...и оцелях, но моя близка си пи до самото раждане, защото имаше риск да я загубят. Бебето и се роди по-мъничко, но абсолютно здраво.\nПо принцип трябва да се премерят рисковете, при едно такова действие. Все пак е важно и майката на бебето да е здрава, за да износи здраво бебе.\nИскам да те помоля да поискаш второ експертно мнение. В момента не могат да те тестуват, защото резултатите ще да нищожни, но все пак се обърни към добър алерголог. Има и лекарства за бременни все пак.


Интервю с Владислав Горанов, министър на финансите: Няма загубена или унищожена информация и държавата ще може да продължи да изпълнява своите функции\n|бТВ, „Лице в лице“ | 16.07.2019 |\nВодещ: Хакерска атака към НАП разтресе държавата. Изтекли са огромно количество данни. Хакерът твърди, че течът е от 11 години и дори си позволява да нарече правителството ни бавноразвиващо се. Убеден бил, че никой нищо няма да разкрие. Може ли тези данни да се използват за престъпления, шантаж и кражба на бизнес и имоти? Припомням, че преди месеци имаше блокаж и на системата на Агенцията по вписванията. В студиото вече е финансовият министър Владислав Горанов и се надяваме максимален броя отговори да получим! Сега, на тези въпроси също ще Ви помоля да отговорите, но нека първо да обобщите какво се случи дотук и какво знаят властите и службите?\nВладислав Горанов: Службите знаят много и тепърва ще разкриват това, което знаят. Първо искам да започна оттам, че нещата са изключително обезпокоителни и течът на информация е изключително неприятен, но можеше да бъде и много по-зле. Дадохте пример с търговския регистър, където имаше един технически срив, който на практика счупи регистъра за един не малък период от време без да сме сигурни дали ще успеем да го възстановим, което не е за хвалба, но тази криза е зад нас. В случая говорим за едно предизвикателство пред големите отворени информационни системи, които служат за държавната администрация да може да предоставя електронни услуги на обществото, в случая базата данни на НАП. Анонсът, с който започнах, че е наистина голям проблем, но можеше да бъде много по-голям, е свързан с това, че системата на НАП в минимален процент е копирана, но тя не е счупена, тя не е манипулирана, тя не е заличена. Действително дължим извинение на всички български граждани, които по един или друг начин ще бъдат засегнати от този теч на информация, но веднага бързам да се обърна и към тези, които се опитват да рециклират тази информация и към Вас медиите, че използването на разпространената информация публично отново представлява нарушение на закона дотолкова, доколкото тя остава защитена отношение закона и този или тези герои, които провокират по този начин държавата в опит да дискредитират една от най-сериозните институции, която през цялото време полага усилия да изгражда информационни системи в полза на обществото, защото не знам дали знаете, 114 електронни услуги предоставя НАП и около 100 хил. записи и декларации на ден се подават от българския бизнес в сайтовете на НАП. Не знам дали тези хора осъзнават, че всъщност те до голяма степен вероятно дискредитират изпълнителната власт, и в частност НАП и МФ, но те всъщност дискредитират и подлагат под риск милионите добросъвестни български граждани, които изпълняват закона и не си помислят, че, видиш ли, понеже е възможно могат да минат на червено или могат да решат да се направят на интересни и да злоупотребят с информационните системи, които държавата създава.\nВодещ: Колко са изтеклите данни? Егенета, данни за фирми, лица, може ли да обобщите?\nВладислав Горанов: Има милиони записи, които обаче не са уникални. В този смисъл това, което можем да кажем със сигурност, е, че 3 % от общата база данни на НАП е разпространена във файловете, които изтекоха в публичното пространство. Това, което бих могъл да направя като анализ, коментирал съм го и с колеги от администрацията, е, че данните, които се съдържат вътре, са откъслечни и са една от 60-те бази данни, които НАП поддържа и на база на тях не би могло да се направи достоверна преценка или анализ какво е, примерно Вашето имотно състояние или какво е имотното състояние на който и да било български гражданин. В този смисъл притесненията, че тя би могла да послужи за някакъв зловреден анализ или спекулации кой какво няма, кой колко е богат, кой колко е беден само на база на тази информация, което не намалява проблема и не го неглижира, не би могъл да бъде направен. В този смисъл нито един български гражданин не трябва да бъде притеснен, че би могъл да бъде притискан или да бъде манипулиран заради точно тази информация.\nВодещ: Защо, аз точно това исках да разбера, възможно ли е данните, които изтекоха, да послужат за шантаж над хора? Какви Ви дава основание да мислите, че не е достатъчно, за да бъдете Вие или аз шантажирана?\nВладислав Горанов: Ще го кажа така, на шантаж би могъл да бъде подложен всеки, който е укрил информация от държавата или от някой друг. Но тази информация е събрана и събирана и продължава да се събира в НАП на база на доброволно деклариране, разбира се регламентирано според правилата на правовата държава по закон. Ако някой има сметки в чужбина и не ги е обявил на съпругата си, това би могло да бъде проблем. Ако някой е подвел някой, че не разполага с определена банкова сметка или с определено имуществено състояние, това също би могло да бъде проблем и всичкото това обяснение не идва, за да омаловажи проблема като цяла за теча за информацията, а само да обясним, че всъщност това е информацията, която се събира по демократичен способ на база на обществения договор, че хората трябва да информират държавата за имущественото си състояние и да декларират доходите си. Друг е въпросът, че същият закон е казал, че тази информация трябва да бъде създавана и обработвана само в полза на приходната администрация и никой няма право да я обработва и разпространява. Но съвременните предизвикателства пред модерните IT-системи стават все по-големи и тук отново, пак казвам това не трябва да служи като оправдание, но мога да ви изредя поне десет примера на хакерски атаки в световен мащаб, които дискредитират далеч по-богати и по-убедителни общества от гл.т. на информационна сигурност. Примерно, през 2019 г. тръгна огромен скандал в Германия, където изтекоха огромно количество данни на немската политическа система, в това число лична кореспонденция на канцлера Меркел. Знаем наскоро за един пробив, който по-късно беше признат от Гугъл+. И примерите могат да бъдат десетки. Предизвикателството към големите системи, предизвикателството към големите информационни системи, които имат за цел да имат външен и публичен достъп, за да гарантират възможността за по-добро административно обслужване е как в максимална степен да бъдат защитени. И това състезание е между тези, които искат – дали да се докажат пред своите приятели колко са добре грамотни IT-специалисти, или хора, които наистина искат да създават провокации срещу определени правителства – ще е едно състезание на технологии до безкрай. Тук не искам да влизам в конспиративни теории дали има намесени правителства в тази атака, дали има връзка с други събития. По-скоро темата с киберсигурността, особено при системи, които са обречени да служат за масов достъп, защото коментирах преди малко, че имаме 114 публични услуги, електронни, които НАП предоставя, ами знаете ли, нямаше да има тема за кибератаки срещу приходната администрация, ако не можеше да достъпиш никаква информация в нея. Ако всичко се подаваше на хартия и ако се обработваше само аналогово, днес нямаше да водим този разговор. Но в същото време, ако Вие, седейки си вкъщи, можете да извършите над 100 услуги и така да не ви се налага да отивате до офис на НАП и да се сблъскате с административна тежест, този баланс е много труден.\nВодещ: Добре, Вие казвате, че за шантаж не можете да говорите, макар че ако разбиете няколко семейства, също това е шантаж, нали, ако някой е укрил сметки в чужбина и прочие, или ако някой го използва, да речем, за някакъв откуп или нещо друго. Но хайде, да оставим това настрана. Възможно ли е с данните, които са изтекли, според Вас да се извършват престъпления? Например, кражба на бизнеси, ние в това отношение имаме много опит и без кражба на данни. Но сега при това положение... или някакви имотни измами възможни ли са?\nВладислав Горанов: Аз не мисля. Първо... дотолкова, доколкото съм запознат с изтеклите данни, те се анализират постоянно, тъй като са доста записи, няма консистентна информация, за да може да се извърши подобна сделка или подобен опит за злоупотреба. Така че пак казвам, най-добрата новина в случая на фона на цялата неприятна информация за слабостите в едно от приложенията, които използва приходната администрация, е, че няма загубена информация и няма унищожена информация и държавата ще може да продължи да изпълнява своите функции. Естествено, ако има зловредно действие на хора вътре от администрацията, или ако успеем, а аз мисля, че имаме добри предпоставки затова и службите продължават да работят, да открием конкретните виновници за това посегателство, ще намалим негативизма към приходната администрация, въпреки че приходната администрация има за цел да гарантира спазването на обществения договор.\nВодещ: Може ли да очаквате обаче огромно количество искове по Закона за защита на личните данни на хора, чиито данни са изтекли, защото всеки от тях може да заведе иск?\nВладислав Горанов: Ние изпълнихме ангажимента си по Закона за защита на личните данни. Тук е моментът комисията да прецени дали има действия или бездействия, защото и регламентът, и нашият закон не коментират в достатъчно голяма степен форсмажорите или атаки от този тип, за които говорим в случая. Ролята на държавата и на проверките, които ще правим, е да преценим имало ли е нехайство, бездействие или нещо, което е създало предпоставка, за да се случи подобно недобросъвестно отклоняване на информация. И нека отново между другото да се върна на този призив, нека всички тези български граждани, които ще се изкушат да използват тази информация, да знаят, първо, че те ще бъдат преследвани от закона, защото тя остава защитена, и второ, нека не превръщаме тези терористи, които злоупотребиха с информацията на българските граждани, в герои и да страдаме за тях и да ги героизираме какво всъщност, видите ли, хубаво са направили. Ако този млад човек, който е извършил, или би могъл да извърши подобна хакерска атака, е бил добросъвестен и е искал да помогне за развитието на публичната среда и администрацията, и беше отишъл при службите и беше казал: вижте, Вие имате някаква слабост, дайте да я поправим, това е нормална адекватна човешка позиция. Ако той просто иска на някоя млада приятелка да се похвали колко е добър хакер и после да постне в интернет нещо...\nВодещ: Ама ако смятате, че човек с такава психика може да разтресе държавата, нещата са много зле, защото аз си спомням, че... той твърди, първо, че от 11 години има такъв теч на информация...\nВладислав Горанов: Вие смесвате две волеизявления на двама човека, които не са застанали нито с името, ни то с лицето си, и то през руски сайтове. Знаете, че информация на държавния департамент и на Пентагона беше изнесена, т.е. никой не е защитен, без това да звучи като оправдание.\nВодещ: Вие подозирате, че са двама различни ли авторите на двете писма до медиите?\nВладислав Горанов: Не, аз не подозирам нищо, само не виждам нито един автор зад някакви публикации, качени в електронната среда.\nВодещ: Автор е този, който разтресе държавата...\nВладислав Горанов: А Вие как разбрахте?\nВодещ: Той ни даде сигнал. Той написа писмо и Вие признахте, че е извършено действието.\nВладислав Горанов: Ние открихме файлове в интернет, за които след анализ признахме, че се съдържат и в БД на МФ, в случая на НАП.\nВодещ: Случи се след неговото писмо.\nВладислав Горанов: Факт. Впоследствие се появи днес до една медия изпратено още някакво писмо, което се твърди, че е от същия, който, видите ли, бил руски гражданин, бил женен за българка. Ние... малко заприличва на една жена каза. Ако сега и жена му се появи и потвърди тази информация, ние сме готови да я вземем на сериозно, но ние не намираме връзка между двете неща. Или поне не е сериозно.\nВодещ: Между двете писма не намирате връзка?\nВладислав Горанов: Ами аз след малко мога да пусна друго писмо от друг сайт или от друга част на даркнета и да твърдя нещо друго.\nВодещ: Толкова ли сте добър, няма ли да Ви открият веднага службите?\nВладислав Горанов: Това е лесно. Това е специално лесно, да пратите имейл отнякъде е лесно.\nВодещ: Ами ако е толкова лесно, тогава значи ще откриете и този, който първи сигнализира и вие си признахте, че има такъв проблем?\nВладислав Горанов: Службите работят.\nВодещ: Добре обаче, г-н Горанов, от десетилетия, а може би от повече, ние непрекъснато даваме едни хиляди, а може би всъщност милиони за т.нар. електронно правителство, за т.нар. дигитализация. Имате ли някакво чувство, че и вие сте част от проблема да не се случи да твърдят някои български граждани, че живеем в аналогова държава?\nВладислав Горанов: Аз смея да твърдя, че НАП, и точно тук е проблемът, че точно нея са атакували, но то винаги се бие в най-силното звено, да се дискредитира е най-електронизираната и най-френдли, ако може да използваме чуждици, в общуването си с българските граждани институция. Пак казвам, 114 и повече цифрови услуги, които не изискват посещението на офис на приходната администрация, с изключително добре развита информационна система. Колкото повече администрацията се отваря към външен достъп по отношение на електронните услуги, толкова повече рисковете за злоупотреби ще растат. И това е пример не само в много държави, а и в частния бизнес. Имайте предвид, че приходната администрация независимо от репутационните поражения и от престъплението, което беше извършено срещу информацията, която беше извадена от БД на приходната агенция, смея да твърдя, остава най-добре развитата държавна институция по отношение на електронните услуги.\nВодещ: В парламента Вие се извинихте обаче някой поиска и Вашата оставка, това минавало ли Ви е през ума да приемете лична отговорност?\nВладислав Горанов: Житейският ми път не е започнал като финансов министър и съм сигурен, че цялото ми семейство ще е щастливо, ако не завърша така. Но в случая приносът към решаването на проблема е по-добрата задача, която съм си поставил. Такъв разговор имахме и с премиера, отколкото политически действия, които... Представете си, че в следващия момент, въпреки че гледахме много кибератаки в цяла Европа, след които не последваха политически действия, представете си, че лесно дадем знак, че политическите оставки могат да бъдат завоювани с планирани кибератаки. Ами те изборите в Щатите продължава да се води дебат дали не са организирани чрез киберманипулации. За какво си говорим в момента? Представяте ли си, ако имейлът на някой служител в НАП бъде разбит и оттам изтече информация за данъчна ревизия, ами дайте направо да се разпуска парламентът за такова действие.\nВодещ: Отговорът Ви за поисканата оставка е - не?\nВладислав Горанов: Коментирахме с премиера, че от мен се очакват решения и събираемост, а не оставки.\nВодещ: Вашият колега Младен Маринов, вътрешният министър, направи някаква странна връзка между кибератаката, хакването на НАП с Ф-16, с вземането на заеми. Вие виждате ли такава връзка? Каква може да е логиката освен че се подозира руски сайт или?\nВладислав Горанов: Аз ще говоря само с факти без да спекулирам. Вчера беше взето решение за конкретна сделка, свързана с модернизацията на българската армия и за актуализация на бюджета. Първи факт. Втори факт – информацията пристига от домейн, за който се знае, че е с произход, регистрация е руската федерация. Трети факт е свързан с обстоятелството, че всички данни сочат, че тази информация не е вчера добита, а доста по-рано. Т.е. от тези три факта в никакъв случай не може да се заключи, че има връзка между тях, но със сигурност някой, който е разполагал с тази информация по-рано, е решил, първо, да я извади през вчерашния ден, разполагайки с нея доста по-рано, и второ, да направи така, че нещата да навеждат към конкретна посока. Оттам нататък всякакви интерпретации и спекулации са възможни.\nВодещ: Т.е. и Вие не изключвате връзка между двете.\nВладислав Горанов: Аз Ви казах три факта. Те могат да са и точно на обратно, но трите факта остават: вчерашният ден, решенията на правителството, домейнът, от който е изпратен имейлът и фактът, че информацията е добита по-рано, а е разпространена вчера.\nВодещ: Сега почвам за сделката, обаче искам да финализираме темата под някаква форма с това, което се случи с НАП. Не е ли ирония на съдбата да имаме еврокомисар по дигитализацията и да се окажем в тази ситуация? Вие отказвате да направите връзка с Агенцията по вписванията и с хакването на сайта на ЦИК при изборите, но все пак има нещо, което не е наред с нашето електронно управление, нали?\nВладислав Горанов: Пак казвам, колкото повече се развива електронното управление, толкова повече уязвимостта на системите ще нараства.\nВодещ: А не че е лошо, просто е развито.\nВладислав Горанов: Казвам, че колкото повече разчитаме на електронните услуги, толкова повече уязвимостта на машините и опитите за злоупотреби с външно проникване или опит за събаряне на тези системи ще нарастват. И Ви давам пример, ако нямаше нито една електронна услуга на НАП, днес нямаше да водим този разговор.\nВодещ: Имах си хас, живеем в кой век, в Европа, как да нямаме електрона услуга. При тази хипотеза, затваряй държавата, пускай завесата.\nВладислав Горанов: Ами много разузнавания на западните служби се върнаха в аналоговия свят заради предизвикателствата, за които си говорим. Знаете ли, че има разузнавания на чужди служби, които работят вече на пишещи машини?\nВодещ: Признавам си, това не знаех.\nВладислав Горанов: Може да го проверите, пише го в интернет.\nВодещ: Ще го проверя, изненадахте ме. Сега, сделката за Ф-16. Струваше ли си? Имаше една карикатура – на гол тумбак, чифте пищови горе-долу.\nВладислав Горанов: Нека да почнем разсъжденията така. Българската армия има авиация, изграждана с годините, част от бившия пакт отбранителен, в който България е членувала. От 2004 г. сме членове на НАТО. Имаме ВВС, които имат въоръжение, което трябва да се поддържа и трябва да се обновява. Нека, бидейки членове на НАТО, да си зададем въпроса, ако решим, че трябва да поддържаме ВВС и те да имат техника, какви са двете опции – да поддържаме, докато изтече напълно ресурсът на техниката, с която разполагаме, но упрекът, че тя е бивша съветска техника и че по този начин финансираме отбранителната индустрия на Русия винаги ще стои, спомняте си какъв дебат се проведе във връзка с ремонта на СУ25, и перспективите... Преди повече от 15 години сме заявили, че сме част от евроатлантическото семейство и разчитаме на колективната отбрана на НАТО – ако трябва да купуваме нова техника, откъде, според Вас, трябва да я купим? Вероятно биха се намерили държави извън НАТО, които дори само заради провокацията можеха да предложат по-евтини решения.\nВодещ: И политици, които предпочитат това в България.\nВладислав Горанов: И политици, които предпочитат това. Имаше един, спомням си, сякаш гласувал против членството на България в НАТО, но този цивилизационен избор днес не се оспорва от никой. В този смисъл покупката...\nВодещ: Ф-16 беше безалтернативно?\nВладислав Горанов: Не, можеше...\nВодещ: В този смисъл, в който говорите.\nВладислав Горанов: Можеше и Ф-35 да си купим, но все още обществото не е на това ниво на развитие. Но покупката на техника, произвеждана в натовски държави, в случая един от най-добрите за класа, който можем да си позволим самолети, Ф-16 е нашият избор и според мен той е правилен. Да, очаквахме....\nВодещ: А има ли 1 млн. скрит разход, както твърди президентът Радев?\nВладислав Горанов: Може би имате предвид 1 млрд.?\nВладислав Горанов: Аз не го виждам. Сумата, която е включена в писмените договори между българската държава и американската страна са ясно описани по конкретни компоненти и елементи. Не искам да влизам в задочен дебат с президента. Той през цялото време е бил критичен по един или друг начин към сделката, или по начина, по който се сключва, или по елементи от нея, но за мен сделката е единствената възможна сделка за натовска държава, която иска да бъде солидарна и част от колективната отбрана, която Северноатлантическият пакт...\nВодещ: Как ще се отрази това на българските финанси? Взимаме заем, увеличава се бюджетният дефицит.\nВладислав Горанов: Увеличава се бюджетният дефицит дотолкова, доколкото нашите очаквания през миналата година бяха, че ще успеем да сключим сделка, която да предвижда разсрочено финансиране на този разход.\nВодещ: Защо не се сключи, отказаха американците?\nВладислав Горанов: Те ни обясниха, че когато за първи път правят сделка, и когато все още нямат изградени търговски отношения, свързани с доставки на военно оборудване за дадена държава, това са единствените възможности по техния закон, по които може да се реализира сделката. Да, не е приятно на пръв поглед, но тук е по-важно къде искаме да се позиционираме на картата на света и Европа, и дали цялата тази колективна сигурност, която консумираме, трябва по някакъв начин да бъде споделена с нашите северноатлантически партньори. Да, плащането накуп донякъде е фискално усилие, но за радост, последните години успяваме да поддържаме добър размер на фискалния резерв, така че и тази доста сериозна за нас сделка ще успеем да я...\nВодещ: Като изисква такова фискално усилие, няколко милиарда да дадем...\nВладислав Горанов: 2 млрд.\nВодещ: 2 млрд. за Ф-16, защо е пък такова усилие да дадем 20 или 30 млн. за машинно гласуване, г-н Горанов, така че защото било скъпо, тук излизат сто човека да ни обясняват колко е скъпа демокрацията и желанието на хората и в същото време имаме и закон, който ни задължава, и Вие знаете това, какво ни е толкова...\nВладислав Горанов: Законите се пишат от депутатите и те винаги трябва да следват житейската логика, а не фиксацията...\nВодещ: Ама написали са го преди няколко години.\nВладислав Горанов: Написали са го, знаем кой и кога го написа. Искам да Ви задам...\nВодещ: Ама знаем и кой кога го прие. То едно е да напишеш, друго е да приемеш закон.\nВладислав Горанов: Вижте, аз няма да защитавам драматично нито едната, нито другата теза. Единственият въпрос, който бих Ви задал, е каква е ползата от машинното гласуване, Вие като граждани какво бихте ми отговорили?\nВодещ: Ами тези мотиви са публично известни, това, че страховете ни, че няма някой да влачи бюлетини с...\nВладислав Горанов: Вие сигурна ли сте, че...\nВодещ: Остава на две места, в паметта на машината и в урната.\nВладислав Горанов: А Вие сигурна ли сте, че машината е съвършена и не подлежи на манипулация?\nВодещ: Нищо няма съвършено, но знам, че не може да изяде две кюфтета, както би казала Манолова, или както аз съм виждала от полата си да извади и да подмени бюлетините пред лицето на камерата и да не ѝ пука на жената, която е там в изборната комисия.\nВладислав Горанов: А Вие сигурни ли сте, че този, който е изял двете кюфтета, ще натисне точно копчето, което...\nВодещ: Има си индианска нишка, казват, не разбирам. Но казват, че тези хора са имали някакъв начин...\nВладислав Горанов: Аз не съм специалист по изборно законодателство, но ще Ви обясня следното.\nВодещ: Скъпи ли са машините, това Ви питам?\nВладислав Горанов: Не знам дали са скъпи, но знам, че машините, които в последните години наемаме в последния момент именно заради дебата по какъв начин да бъде организирано машинното гласуване и водени от аргументите на това, че никъде в Европа почти този метод не се използва, именно по причините, ако искате да се върнем на дебата за НАП и какво качество носи една машина, която по всякакъв начин би могла да бъде манипулирана, да не говорим колко е цената на един изборен глас, разпечатан от едно устройство, което дори няма качествата на касов апарат, за да сме сигурни, че фискалната му памет е добре защитена...\nВодещ: Ама ние ги наемаме, защото не ги купихме, досега всичко да е приключило. Наемаме, наемаме точно с идеята, че няма да се случи машинното гласуване. То дори с наемането се носи знака, че няма да се случи, вместо да си ги купим машините.\nВладислав Горанов: Днес, ако сте гледали дебата в българския парламент, чух аргументи, и то от хора, които отдавна са в парламента, от типа, че машинното гласуване щяло да увеличи прозрачността на вота. Нали е таен? Кое да му увеличи прозрачността на вота?\nВодещ: Е, сега, не са се изразили правилно. Това е безспорно.\nВладислав Горанов: Добре, ние ако нямаме доверие в избирателните комисии, ако ние нямаме доверие в тези, които попълват протоколите, ако ние нямаме доверие в изборната администрация, която създава...\nВодещ: Не винаги имаме достатъчно доверие.\nВладислав Горанов: Каква Ви е гаранцията, че тези няколко хиляди машини, и то начинът, по който информацията...\nВодещ: Допускам, че се увеличава тази гаранция, но нека да...\nВладислав Горанов: Не, напротив, аз мога с аргументи да Ви кажа, че рисковете за манипулиране на тази информация се увеличават. Но тук...\nВодещ: Чухме Ви мнението, обаче имам два важни въпроса, към финала сме на разговора, макар че това е много важна тема и ми се искаше повече време да ѝ отделим. И все пак, президентът наложи вето върху закона за финансирането на партиите с по 1 лв. на глас и с неограничено финансиране от бизнеса. Според Вас този закон добър ли е?\nВладислав Горанов: Аз мисля, че ако продължите въпроса си, ще изясним на публиката президентът върху какво наложи вето. Защото, ако той беше наложил вето върху 1 лв. на глас, щеше да изрази ясна позиция по отношение на неговото виждане как е добре да се финансира политическата система, той изрази вето само по отношение на възможността физически и юридически лица да финансират политическите партии, едното левче остава. И всъщност дебатът, който трябва да се проведе по отношение на отказа на президента да обнародва закона ще бъде само по отношение на ролята на частния бизнес и физическите лица. Едното левче остана неприкосновена. И президентът възприе тезата на избирателите, които се явиха на референдум. Ако той имаше тезата, че това уврежда демокрацията, може би щеше да има друго виждане, но...\nВодещ: Вие какво мислите, може ли да попаднат партиите в плен на бизнеса по този начин финансирани?\nВладислав Горанов: Аз не мисля, че финансирането на партиите, въпреки че винаги сме защитавали тезата, че те трябва да имат достатъчно финансиране, за да не се поставят под зависимости ида не мислят аз глупости, аз не мисля, че финансирането на партиите е ключът два постигнеш убедителна изборна победа. Да, безспорно има нужда от партийна инфраструктура, партийни офиси, служители в тези офиси, но ако в края на краищата ние говорим за идеи и за партийно строителство, знаете кампаниите в Западна Европа колко много доброволци работят...\nВодещ: Знам и един друг проблем у нас, който много ме притеснява, че всеки би искал да финансира властта и никой опозицията, защото не се знае дали няма да му се случи нещо. все още колаборацията между власт и бизнес у нас съществува. Но само на финала, най-краткият отговор, моля Ви, ми дайте – трябваше нещо да се случи юли месец във връзка с пътя ни към еврото, ще се случи ли нещо до края на юли?\nВладислав Горанов: Миналия юли България павира пътят към това, открехнахме вратата към това да успеем да кандидатстваме едновременно за близко сътрудничество по отношение на банковия съюз и за ERM II. Ще се опитам по-малко думи да използвам. В процес сме, ЕЦБ скоро ще завърши нейната оценка по отношение на банките. Умерен оптимист съм, че нещата там вървят съвсем според очакванията и без притеснения. Изменяме законодателството, за да изпълним ангажименти, които сами поехме пред нашите партньори от Еврозоната. Трябва да получим оценка за напредъка в това отношение и от ЕК. Следващите няколко месеца ще имаме конкретни и ясни резултати. Преди края на годината ще е ясно кога точно влизаме в ERM II, като моите очаквания са да успеем да имаме основание, разбира се, в съгласуване с нашите партньори от ЕК, ЕЦБ и държавите членки на Еврозоната още преди края на годината.


Българската следа в стенописите на манастира Хора в Истанбул - История и Вяра\nСветият синод призова „Света София“ в Истанбул да остане музей 22.07.2020\nПротест срещу превръщането на „Св. София“ в джамия 24.07.2020\nПоследният дом на Асеневци - застрашен да последва съдбата на „Света София“\nМанастирът Хора* в Истанбул, прочут със своите неповторими стенописи, вероятно ще последва участта на емблематичния храм на Константинопол „Света София“. Вестта за превръщането му в джамия, чрез указа на турския президент Реджеп Тайип Ердоган от 21 август разтърси отново световната културна общност.\n"Подобна стъпка е колкото загуба за християнския свят, толкова и удар за световното културно наследство", коментира в интервю за БГНЕС проф. Емануел Мутафов от БАН. В средата на август, по повод големия християнски празник Успение Богородично, излезе от печат научното изследване на професора, посветено на преклонението към Божията Майка в храмовото изкуство в Константинопол.\n„Моята книга, по стечение на обстоятелствата, е последният научен труд написан за тази църква, когато тя все още беше музей - отбелязва проф. Мутафов и допълва: - Не съм щастлив от този факт. Както каза вселенският патриарх Вартоломей I, решението за превръщането на църквата в джамия предизвиква и физическа болка у християните. При мен нещата се дублират, защото аз съм и един от изследователите, макар и скромен, на тази църква.“\nВ монографията си авторът застъпва хипотезата, че в параклиса на черквата Хора, са били погребани потомци на Палеолозите (управлявали Византия от 1261 до 1453 г.) и Асеневците (управлявали Второто българско царство между 1187 и 1280 г.).\n„Проследявайки цялата история и главно изворите, свързани с Хора катотекстове и епитафи, стигнах до заключението, че в аркосолия е погребана царица Ирина Палеологина. Тя е византийска принцеса – сестра на император Андроник II Палеолог и съпруга на българския цар Иван Асен III. В другите два аркосолия са погребани двама от нейните синове. Неоспорим факт е, че в изображенията на Хора съществуват монограмите на Асеневци.“\nСега обаче цялата тази история ще бъде заличена при превръщането ѝ в ислямски духовен символ, опасяват се историците. А с този акт спира и достъпът до един от най-значимите паметници на византийското Палеологово изкуство със световно значение.\n„И понеже тези действия са политически, те трябва да предизвикат политически отговор. Той трябва да бъде бърз и категоричен, не само на ниво държави, но и на ниво Европейски съюз - призовава проф. Мутафов. По отношение на превръщането на „Света София“ от музей в джамия реакцията беше много мека и много несигурна. Сега ние откъсваме цяла глава от учебника по византийско изкуство за много поколения напред, защото Хора е бижу. Никой не отрича периода, в който тези паметници са функционирали като джамии. Той е достатъчно дълъг и никой от интелигентните хора не иска нито „Света София“, нито Хора да бъдат със статут на църкви. Ние искаме да останат неутрални пространства или музеи.“\nПроф Мутафов е категоричен, че това, което се случва през последните години в Турция е заличаване на светската държава и превръщането ѝ в лидер на исляма. А при осъществяването на този план най-вероятно още византийски църкви ще имат същата участ.\n*Манастирът Хора е един от най-значимите, изследвани византийски паметници в съвременната наука. Със своята архитектура, изящна мозайка и стенописи той е неповторим образец на византийското изкуство от епохата на Палеолозите, достоен за съкровищницата на световното културно наследство. През 1453 г. христянският храм е първият, който османлиите обругават при нахлуването си в Константинопол и за да вземат сребърния обков натрошават чудотворната икона на Света Богородица, закрилница на столицата на Византия. По-късно, около 1511г. черквата е превърната в джамия /Карие джами/, а от 1945 г. насам е музей. Още не е уточнено кога, след президентския указ от 21 август 2020 г., тя ще бъде превърната в ислямски молитвен дом.\nRadio Bulgaria История и Вяра джамия Карие джами Манастирът Хора в Истанбул музей проф. Емануел Мутафов „Света София“ храмово изкуство църква